### Mal for

### obligatorisk skisse til søknad om

### Nærings- eller samfunnsrettet forskningssenter

**Skissen er første trinn i utlysning av søknadstypen Nærings- eller samfunnsrettet forskningssenter. Kun søkere som har sendt inn obligatorisk skisse vil være kvalifisert til å kunne søke om midler i utlysningen.**

Søknader som ikke er basert på skisse sendt inn innen skissefristen, vil bli avvist. Søknader som ikke klart tilfredsstiller Krav og retningslinjer for nærings- eller samfunnsrettet forskningssenter eller andre krav i utlysningen vil også bli avvist, selv om de er basert på skisser.

Hovedhensikten med den obligatoriske skisserunden er å bidra til at søkere ikke legger ned for mye arbeid i søknader som åpenbart ikke vil være konkurransedyktige om et nærings- eller samfunnsrettet forskningssenter. Skisserunden vil også være et verktøy for de større institusjonen til å kunne prioritere og sortere sine initiativer og være til hjelp for Forskningsrådet for å tilrettelegge og forberede behandlingen av de endelige søknadene.

Skissene vil bli vurdert administrativt i Forskningsrådet og det vil bli gitt en skriftlig tilbakemelding.

Forskningsrådets tilbakemelding på skissen forplikter ikke Forskningsrådet når det gjelder behandling av en eventuell søknad. Det er *opp til søker på selvstendig grunnlag å vurdere* om det bør utarbeides søknad eller ikke til den endelige søknadsrunden.

**Skissen må følge malen på neste side.**

Skissen må opprettes i og sendes inn via Forskningsrådets elektroniske søknadssystem.

Skissen skal skrives på norsk eller engelsk. Selve skissen (pkt. 1-9) skal ikke overskride 4 sider. Sideformatet skal være A4 med 2 cm marger, 11 pkt. skrift (Calibri) og enkel linjeavstand. For evt. referanseliste eller figurtekster kan skriftstørrelse 9 benyttes.

Skissen skal inneholde en liste over kontaktpersoner (navn, telefon, e-post) for hver av de planlagte partnere i sentret. Forskningsrådet vil ved behov kunne kontakte disse. Lista over kontaktpersoner skal ikke overskride 1 side.

En skisse som ikke følger malen, vil ikke bli vurdert og vil dermed ikke kvalifisere for å kunne sende inn søknad til den endelige søknadsrunden. En skisse som ikke er sendt inn **innen fristen** **i skisseutlysningen** vil ikke bli vurdert og vil dermed ikke kvalifisere for å kunne sende inn søknad til den endelige søknadsrunden.

**1. Tittel og kontaktinformasjon**

|  |  |
| --- | --- |
| Arbeidstittel for senteret |  |
| Prosjektansvarlig |  |
| Kontaktperson (navn, tlf. og e-post) |  |
| Partnere (kontaktinformasjon gis på siste side) |  |

**2. Kort sammendrag (maks 1/3 side).**

**3. Potensial for innovasjon, bærekraftig verdiskaping og samfunnsnytte.**

Beskriv på hvilken måte resultater fra senterets arbeid vil ha betydning for framtidig innovasjon, og bærekraftig verdiskaping innenfor senterets temaområde. Beskriv også samfunnsmessig relevans og nytteverdi og hvilke samfunnsutfordringer senteret skal bidra til møte. Beskriv dette både brukerpartnerne og for andre deler av norsk nærings- og samfunnsliv.

**4. Forskningsoppgaver.**

Beskriv og avgrens problemstillingene som skal inngå. Trekk fram hva som er de mest sentrale forskningsoppgavene og forskningsmessige ambisjoner. Begrunn hvorfor de er viktige for framtidig innovasjon, bærekraftig verdiskaping og samfunnsnytte. Beskriv senterets nasjonale karakter og hvordan senteret vil virke samlende og strukturerende på forskningen innenfor senterets tematiske område. Beskriv også hvordan senteret skal legge til rette for å stimulere til innovasjon og planer for å definere, kartlegge og følge opp forskningsresultater med innovasjonspotensial og nytteverdi.

**5. Organisering.**

Beskriv merverdien ved å organisere aktiviteten i et senter. Beskriv og begrunn samarbeids­konstellasjonen i senteret. Hvilken rolle har hver av partnerne i gjennomføringen og hvilken kunnskap/kompetanse bidrar de med? Beskriv styringen av senteret og hvordan aktiv medvirkning fra partnere skal sikres og ivaretas. Beskriv hvordan senteret vil sikre at kompetansen og resultatene som oppnås gjennom forskningen kan nyttiggjøres av samarbeidspartnerne på en effektiv måte.

**6. Internasjonalt samarbeid.**

Beskriv planer for internasjonalt samarbeid i senteret og hva det internasjonale samarbeidet vil tilføre senteret. Beskriv hvordan det internasjonale samarbeidet vil bidra til styrket innovasjonsevne og økt verdiskaping i norsk næringsliv eller til bruk av forskningsresultatene i norsk samfunnsliv.

**7. Forskerutdanning og kjønnsbalanse.**

Beskriv de kunnskaps- og kompetansebehov som næringslivet og evt. offentlige aktører har innenfor området. Beskriv hvordan senteret skal bidra til å møte disse behovene og beskriv planer for forskerutdanning ut fra dette. Beskriv hvordan likestillingshensyn generelt skal integreres i senterets arbeid.

**8. Foreløpig budsjett og kostnader.**

Sett opp en skisse til budsjett med de ulike kostnadselementene og hvordan disse skal fordeles på hver av de utførende partnere i senteret, samt hvordan kostnadene skal finansieres.

**9. Forholdet til etablerte sentre og andre større satsinger.**

Beskriv kort hvordan senteret vil bygge på eller være komplementært i forhold til andre etablerte sentre eller andre større satsinger.

**Vedlegg:**

Liste over kontaktpersoner (navn, telefon, e-post) for hver av partnerne i senteret.

|  |  |  |  |
| --- | --- | --- | --- |
| **Partner** | **kontaktperson** | **telefon** | **e-post** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |